| Logo of the European Commission, 12 yellow stars on a blue background arranged in a circle and framed by two light grey graphic elements representing the Berlaymont building, which is the headquarter of the European Commission. | EURÓPSKA KOMISIA  GENERÁLNE RIADITEĽSTVO pre zamestnanosť, sociálne záležitosti a začlenenie  Riaditeľstvo E – Pracovná mobilita a medzinárodné záležitosti  **Oddelenie E1 – Mobilita pracovnej sily, verejné služby zamestnanosti, Európsky orgán práce** |
| --- | --- |

## Vyhlásenie o prístupnosti pre Europass

Toto vyhlásenie sa vzťahuje na obsah uverejnený v tejto doméne: <https://europa.eu/europass> a v ktorejkoľvek z jej poddomén.

Toto webové sídlo spravuje oddelenie E1 Generálneho riaditeľstva pre zamestnanosť, sociálne záležitosti a začlenenie. Je navrhnuté tak, aby ho využívalo čo najviac ľudí vrátane osôb so zdravotným postihnutím.

Návštevníci tohto webového sídla by mali byť schopní vykonať tieto úkony:

* bez problémov zväčšiť jeho obsah až na 200 %,
* prezerať si väčšinu jeho obsahu iba pomocou klávesnice,
* prezerať si väčšinu jeho obsahu pomocou modernej čítačky obrazovky a softvéru na rozpoznávanie reči (na vašom počítači alebo telefóne).

Tieto webové stránky sú navrhnuté v súlade s [technickou normou pre webové stránky a mobilné aplikácie EN 301 549 v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf). Dôsledne sa teda dodržiava úroveň „AA“ [usmernení k prístupnosti obsahu webových stránok (verzia 2.1)](https://www.w3.org/TR/WCAG21/).

**Stav súladu**

Toto webové sídlo je čiastočne **v súlade** s [technickou normou EN 301 549, v.3.2.1](https://www.etsi.org/deliver/etsi_en/301500_301599/301549/03.02.01_60/en_301549v030201p.pdf) a [usmerneniami pre prístupnosť obsahu webových stránok (WCAG) 2.1, úroveň AA](https://www.w3.org/WAI/standards-guidelines/wcag/). Ďalšie podrobnosti nájdete v časti „[Neprístupný obsah](#_Non-accessible_content)“.

Tieto webové stránky boli naposledy testované v apríli 2023.

**Vypracovanie vyhlásenia**

Toto vyhlásenie bolo preskúmané 15. decembra 2023.

**Spätná väzba**

Oceníme vašu spätnú väzbu v súvislosti s prístupnosťou webového sídla Europass. Informujte nás, ak sa stretnete s prekážkami prístupnosti:

* telefonicky: volajte na číslo **00 800 6 7 8 9 10 11** z ktorejkoľvek krajiny EÚ počas pracovných dní od 9.00 do 18:00 hod. SEČ v ktoromkoľvek jazyku EÚ\* (volania sú bezplatné),
* formulár spätnej väzby: napíšte nám prostredníctvom nášho [kontaktného formulára Europass](https://europa.eu/europass/en/about-europass/contact-us/submit-query).

Na spätnú väzbu sa snažíme odpovedať do 15 pracovných dní odo dňa prijatia podnetu príslušným odborom Komisie.

**Kompatibilita s prehliadačmi a asistenčnými technológiami**

Webové stránky Europass sú navrhnuté tak, aby boli kompatibilné s týmito asistenčnými technológiami:

* najnovšia verzia prehliadačov Google Chrome, Microsoft Edge, Mozilla Firefox a Apple Safari
* v kombinácii s najnovšími verziami asistenčných technológií.

**Technické špecifikácie**

Pri práci s konkrétnou kombináciou webového prehliadača a akýchkoľvek asistenčných technológií alebo pluginov nainštalovaných vo vašom počítači závisí prístupnosť webového sídla Europass od týchto technológií:

* HTML,
* WAI-ARIA,
* CSS a
* JavaScript.

**Neprístupný obsah**

Hoci sme odhodlaní zabezpečiť prístupnosť webového sídla Europassu, existujú známe obmedzenia, ktoré aktívne riešime. Kým tieto problémy vyriešime, prosíme vás o pochopenie a trpezlivosť. Ak sa stretnete s problémom týkajúcim sa prístupnosti, ktorý nie je uvedený nižšie, kontaktujte nás.

**Známe obmedzenia** (mali by byť vyriešené do konca roka 2024):

* niektoré stránky majú slabý farebný kontrast,
* niektoré funkcie nie sú prístupné alebo majú obmedzenú prístupnosť (nízke zameranie) pre používateľov, ktorí používajú len klávesnicu,
* väčšina vizuálnych prvkov nemá opisy typu alt text v príslušnom jazyku,
* niektoré polia nemajú označenia pre čítače obrazoviek ani podobné asistenčné technológie,
* niektoré chybové hlásenia nie sú jednoznačne priradené k ovládacím prvkom formulára,
* niektoré dokumenty sú vo formáte PDF a nie sú prístupné,
* niektoré stránky nie sú úplne prispôsobené pre čítače obrazoviek alebo podobné asistenčné technológie,
* niektoré položky nie sú správne štruktúrované pre asistenčné technológie,
* niektoré stránky majú obsahové prvky, ako sú tabuľky a bočné panely ponuky, ktoré nemusia byť prístupné,
* niektoré adresy URL nemajú zrozumiteľné alebo správne názvy ciest,
* niektoré prvky nespĺňajú v plnej miere požiadavky prístupnosti mobilných zariadení.